En kvik sikkerhedsvagt fik natten til onsdag stoppet en indbrudstyv på en byggeplads.

Klokken 02.30 natten til onsdag opdager en sikkerhedsvagt, at en mand lusker rundt i mørket på en byggeplads ved Hasseris Enge i Aalborg. Da vagten opsøger manden, stikker han af i sin bil. Vagten følger efter, og tilkalder politiet. Sikkerhedsvagten følger efter den mistænkte mand ud på motorvejen, og kører efter ham, indtil politiet er på stedet og tager over. Manden i bilen bliver stoppet og anholdt klokken 02.30. Det viser sig, at han var påvirket af narko. Ifølge Nordjyllands Politi var hans intentioner på byggepladsen ikke til at tage fejl af. - Vi finder indbrudsværktøj i bilen, så han bliver anholdt. Narkotesten giver også udslsag, fortæller vagtchef Poul Badsberg fra Nordjyllands Politi. Den påvirkede bilist er en 32-årig mand fra Vendsyssel. Han er nu sigtet for narkokørsel og forsøg på tyveri fra en byggeplads. - Nu skal han afhøres nærmere her til formiddag, siger vagtchefen.